АҞӘА, цәыббра 21 – Sputnik. Аԥснытәи аҳәынҭқарратә университет аҿы аҵаратә процесс иалагеит актәи акурсқәа мацара рзы ҳәа аинформациатә маҵзура Sputnik иазеиҭеиҳәеит ауниверситет аректор Алеко Гәарамиа.
"Аҵара иалагеит актәи акурсаа, нас маҷ-маҷ егьырҭгьы адыԥхьалахоит. Апрограмма иазхәыцны иҟаҵоуп", - ҳәа иҳәеит иара.
Иара убасгьы аректор иазгәеиҭеит астудентцәеи арҵаҩцәеи рыбжьара акоронавирус змоу шыҟоу.
"Ичмазаҩу ыҟоуп, аха урҭ маҷуп, арҵаҩцәа рыбжьара - ԥшьҩык, астудентцәа рыбжьара - хәҩык-фҩык. Урҭ ҳәарада ауниверситет ахь иныҟәом", - иҳәеит Алеко Гәарамиа.
Ауниверситет аҿы акоронавирустә инфекциа аҽацәыхьчаразы абжьгарақәа зегьы ирықәныҟәоит: ианыҩнало ршоура ршәоит, адистанциа азгәарҭоит, асабрадақәа ныҟәыргоит.
Иара убас шәаԥхьар ҟалоит:
-
Хагәышь ауниверситет аҟны аҵаратә процесс алагашьазы: ус еиԥш ада ԥсыхәа ыҟаӡам